**ПРОТОКОЛ № 2**

**от извънредно Общо събрание на Асоциация по В и К на обособената територия, обслужвана от „В и К“ АД – Ловеч**

Днес, 28.04.2016 г. от 14.00 ч. в зала 101 на Областна администрация Ловеч, се проведе извънредно Общо събрание на Асоциацията по ВиКна обособената територия, обслужвана от „В и К“ АД – гр. Ловеч, свикано с писмо № АВиК РД-03-28/28.03.2016 г. от председателя на АВиК на основание чл. 198в, ал. 4, т.3 и чл.198и от Закона за водите.

Г-жа Ирина Митева съобщи, че Протоколът ще се води от г-жа Мариета Шишманова експерт ВиК в Асоциацията.

Председателят напомни, че съгласно чл. 14 от Правилника за организацията и дейността на асоциациите по водоснабдяване и канализация, заседанията се провеждат, ако на тях присъстват представители на държавата и общините, които притежават не по-малко от 2/3 от всички гласове в Общото събрание, а решенията се вземат с мнозинство 3/4 от присъстващите на Общото събрание. На основание чл. 12 от Правилника, за преброител на кворума и гласовете е избрана г-жа Ивелина Добрева – главен секретар в Асоциацията по ВиК гр. Ловеч.

Съгласно направената регистрация и проверка за наличието на мандати на събранието присъстваха седем от поканените членове на Асоциацията по ВиК с право на 97,75% от гласовете, с което събранието бе открито.

Г-жа Митева обяви, че съгласно чл. 5, ал. 3 от Правилника с Решение № РД-02-14-312/22.04.2016 г. на Министъра на регионалното развитие и благоустройството и ПЪЛНОМОЩНО № 15-00-49/25.04.2016г. на Министъра на околната среда и водите е упълномощена да представлява държавата на днешното извънредно Общо събрание. На събранието присъстват още: д-р Младен Пелов – кмет на община Априлци, г-жа Корнелия Маринова - Кмет на община Ловеч; г-н Цветелин Цоков – заместник - кмет на община Луковит; д-р Мадлена Бояджиева – Кмет на община Тетевен; г-жа Мария Динова – заместник - кмет на община Угърчин, г-н Иван Цаков - кмет на община Ябланица, както и инж. Йордан Досев – представител на съвета на директорите и директор на ПСОВ Ловеч и инж. Данаил Събевски – изпълнителен директор на „В и К“ АД – гр. Ловеч. На събранието бяха поканени и присъстваха г-жа Иванка Виденова и г-жа Светла Христова – представители на Министерство на регионалното развитие и благоустройството .

Председателят информира, че Общото събрание е открито за представители на средствата за масова информация, юридически лица с нестопанска цел и обществеността.

С покана изх. №АВиК РД-03-28/28.03.2016 г. е предложен следния **проект на дневен ред**:

1. Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.
2. Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.
3. Други

При обсъждането на проекта на дневен ред се присъедини и д-р Джонев – кмет на община Летница, с което гласовете, представени на събранието вече са 100.00 %.

Председателят напомни, че посочените документи и материалите към тях са публикувани на електронната страница на Областна администрация Ловеч, раздел „Асоциация ВиК“, с което са изпълнени изискванията на чл. 10, ал. 2 и ал. 6 от Правилника и даде думата на присъстващите представители на общините за предложения, промени или допълнения към дневния ред. Такива не бяха направени и предложеният дневен ред бе подложен на гласуване.

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | за |
| Д-р Красимир Веселинов Джонев | Кмет на община Летница | 2.25 | за |
| Корнелия Добрева Маринова | Кмет на община Ловеч | 29.65 | за |
| Цветелин Петков Цоков | Зам.- кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Мария Денчева Динова | Зам.- кмет на община Угърчин | 3.88 | за |
| Иван Райков Цаков | Кмет на община Ябланица | 3.72 | за |

**С 100.00 % гласа „за“ предложеният дневен ред беше приет.**

**ДНЕВЕН РЕД:**

1. Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.

1. Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.
2. Други

**По т. 1 от Дневния ред:** „Обсъждане и приемане на решение за сключване на Договор за стопанисване, поддържане и експлоатация на ВиК системите и съоръженията, и предоставяне на водоснабдителни и канализационни услуги.“

Г-жа Маринова отбеляза, че на предходното събрание на Асоциацията е гласувала „въздържал се“, тъй като община Ловеч са искали да имат сигурност за инвестициите във ВиК сектора, но след писмена кореспонденция с изпълнителния директор на ВиК АД – гр. Ловеч , са били представени намеренията пред общински съвет Ловеч, след което е било подкрепено предложението да гласуват „за“ подписването на Договора. Поради тази причина ще има разлика във начина на гласуване на община Ловеч спрямо предходното събрание.

След като не постъпиха други предложения, председателят предложи по точка 1 от Дневния ред следното предложение за решение:

„На основание чл. 34, ал. 1 от Правилника за организацията и дейността на асоциациите по ВиК, във връзка с чл. 198в, ал.4 от Закона за водите, Общото събрание приема решение за сключване на предложения договор по реда на чл. 198п, ал. 1, предложение първо от Закона за водите, между АВиК и ВиК оператора:“

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | за |
| Д-р Красимир Веселинов Джонев | Кмет на община Летница | 2.25 | за |
| Корнелия Добрева Маринова | Кмет на община Ловеч | 29.65 | за |
| Цветелин Петков Цоков | Зам.- кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Мария Денчева Динова | Зам.- кмет на община Угърчин | 3.88 | за |
| Иван Райков Цаков | Кмет на община Ябланица | 3.72 | за |

С 100.00 % гласа „за“, 0 гласа „против“, 0 % гласа „въздържал се“:

На основание чл. 198в, ал. 4 от Закона за водите, Общото събрание на Асоциация по ВиК на обособената територия, обслужвана от „В и К“ АД – гр. Ловеч:

**РЕШИ:**

**С 100.00 % гласа „за“, решението по т. 1 се приема.**

**По т. 2 от Дневния ред:** Приемане на бюджет на Асоциация по ВиК на обособената територия, обслужвана от „В и К“ АД – гр. Ловеч за 2016 г.

Г-жаМитева напомни, че съгласно Правилника за организацията на дейността на Асоциациите по ВиК, бюджета се съставя въз основа на планираните годишни разходи, необходими за нормално осъществяване на функциите на Асоцията по Закона за водите и Правилника, приходите в бюджета на асоциите се набират от вноски на членовете на Асоциацията - общините и държавата, дарения от физически и юридически лица, както и международни финансови институции, фондове и програми, и други приходи, предвидени в нормативен акт.

Председателят на Асоциацията уточни, че всички са запознати с проекта за бюджет, както и с това, че размера на вноската на държавата за 2016 г. е в размер на 15 000 лева.

Г-жа Маринова отбеляза, че и по тази точка ще има промяна в позицията на Община Ловеч и е упълномощена да гласува „за“, и да подкрепи предложения бюджет на Асоциацията.

След като не постъпиха други предложения, председателят предложи по точка 2 от Дневния ред следното предложение за решение:

„Съгласно представения бюджет, на основание чл. 20, ал. 3 от Правилника, Общото събрание приема бюджета на Асоциацията по ВиК на обособената територия обслужвана от ВиК АД – гр. Ловеч за 2016 година.“

*Резултат от гласуването*

|  |  |  |  |
| --- | --- | --- | --- |
| Име, презиме фамилия | Длъжност | Дял | Начин на гласуване |
| Ирина Любенова Митева | Председател АВиК-Ловеч | 35.00 | за |
| Д-р Младен Максимов Пелов | Кмет на община Априлци | 1.99 | за |
| Д-р Красимир Веселинов Джонев | Кмет на община Летница | 2.25 | за |
| Корнелия Добрева Маринова | Кмет на община Ловеч | 29.65 | за |
| Цветелин Петков Цоков | Зам.- кмет на община Луковит | 10.81 | за |
| Д-р Мадлена Цветанова Бояджиева - Ничева | Кмет на община Тетевен | 12.70 | за |
| Мария Денчева Динова | Зам.- кмет на община Угърчин | 3.88 | за |
| Иван Райков Цаков | Кмет на община Ябланица | 3.72 | за |

С 100.00 % гласа „за“, 0 % гласа „против“, 0 % гласа „въздържал се“:

Общото събрание на Асоциация по ВиК на обособената територия, обслужвана от „В и К“ АД – Ловеч, на основание чл. 198в, ал. 4 от Закона за водите,

**РЕШИ:**

**С 100.00 % гласа „за“, решението по т. 2 се приема.**

**По т. 3 от Дневния ред: “**Други**”**

По точка „Други“не постъпиха предложения.

В 14.20 ч. Председателят на Асоциацията по ВиК на обособената територия, обслужвана от „В и К“ АД – гр. Ловеч благодари на всички за участието в събранието инапомни, че информация за него и взетите решения, ще бъде предоставена на медиите и публикувана на интернет страницата на Областна администрация Ловеч, след което го закри.

След закриване на събранието се пристъпи към подписване на договора от г-жа Митева - председател на Асоциация по ВиК на обособената територия, обслужвана от „В и К“ АД – Ловеч и г-н Събевски - изпълнителен директор на „В и К“ АД – гр. Ловеч.

**ИРИНА МИТЕВА**

*Председател на Асоциация по ВиК*

*на обособена територия,*

*обслужвана от „В и К“ АД –гр. Ловеч*

Изготвил протокола:

**/инж. Мариета Шишманова/**

*ВиК експерт*